CELEX: 32012R0594
Language: sl
Date: 2012-07-05 00:00:00
Title: Uredba Komisije (EU) št. 594/2012 z dne 5. julija 2012 o spremembi Uredbe (ES) št. 1881/2006 v zvezi z mejnimi vrednostmi onesnaževal ohratoksina A, dioksinom nepodobnih PCB in melamina v živilih  Besedilo velja za EGP

6.7.2012   
            
            
               SL
            
            
               Uradni list Evropske unije
            
            
               L 176/43
            
         UREDBA KOMISIJE (EU) št. 594/2012
   z dne 5. julija 2012
   o spremembi Uredbe (ES) št. 1881/2006 v zvezi z mejnimi vrednostmi onesnaževal ohratoksina A, dioksinom nepodobnih PCB in melamina v živilih
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 315/93 z dne 8. februarja 1993 o določitvi postopkov Skupnosti za kontaminante v hrani (1) in zlasti člena 2(3) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1881/2006 (2) določa mejne vrednosti nekaterih onesnaževal v živilih.
            
         
               (2)
            
            
               Uredba Komisije (EU) št. 1259/2011 (3) o spremembi Uredbe (ES) št. 1881/2006 je določila nove mejne vrednosti za dioksinom nepodobne PCB, ki se uporabljajo od 1. januarja 2012. Primerno je določiti, da se navedene mejne vrednosti ne uporabljajo za živila, ki so bila zakonito dana v promet pred navedenim datumom.
            
         
               (3)
            
            
               Uredba Komisije (EU) št. 105/2010 (4) o spremembi Uredbe (ES) št. 1881/2006 je določila končno nižjo mejno vrednost ohratoksina A v začimbah, ki naj bi jo bilo mogoče doseči z uporabo dobre prakse. Da bi državam proizvajalkam začimb omogočili sprejetje preventivnih ukrepov in ne bi prišlo do nesprejemljivih motenj v trgovini, je bila v navedeni uredbi za omejeno obdobje določena višja mejna vrednost. Uredba je določila tudi, da je treba oceniti izvedljivost doseganja nižjih vrednosti za ohratoksin A z uporabo dobre prakse v različnih proizvodnih regijah v svetu. To oceno je bilo treba izvesti pred začetkom veljavnosti nižjih mejnih vrednosti za ohratoksin A. Dosledno doseganje načrtovane nižje mejne vrednosti za ohratoksin A pri vrstah Capsicum kljub zaznanemu znatnemu izboljšanju pri uporabi dobre prakse v različnih proizvodnih regijah v svetu še ni izvedljivo. Zato je primerno odložiti uporabo nižje mejne vrednosti za Capsicum spp.
            
         
               (4)
            
            
               Pšenični gluten je stranski proizvod v proizvodnji škroba. V skladu s predloženimi dokazi doseganje veljavnih mejnih vrednosti za ohratoksin A v pšeničnem glutenu zlasti ob koncu skladiščenja ni več izvedljivo kljub strogemu upoštevanju dobre prakse v zvezi s skladiščenjem, kar je mogoče pripisati spremenjenim podnebnim razmeram. Zato je primerno spremeniti veljavno mejno vrednost v vrednost, katere doseganje je izvedljivo z uporabo dobre prakse in ki še vedno zagotavlja visoko raven varovanja zdravja ljudi.
            
         
               (5)
            
            
               Znanstveni odbor za onesnaževala v prehranski verigi Evropske agencije za varnost hrane je na zahtevo Komisije 4. aprila 2006 sprejel posodobljeno znanstveno mnenje v zvezi z ohratoksinom A v hrani (5), v katerem je ob upoštevanju novih znanstvenih spoznanj določil sprejemljiv tedenski vnos v višini 120 ng/kg TT. V skladu z ugotovitvami iz mnenja, ki ga je sprejela Evropska agencija za varnost hrane (v nadaljnjem besedilu: EFSA), predvidene spremembe v zvezi z ohratoksinom A v tej uredbi še naprej zagotavljajo visoko raven varovanja zdravja ljudi.
            
         
               (6)
            
            
               EFSA je 18. marca 2010 sprejela znanstveno mnenje o melaminu v krmi in živilih (6). Njene ugotovitve kažejo, da se pri izpostavljenosti melaminu lahko tvorijo kristali v sečilih. Navedeni kristali povzročajo okvare proksimalnih tubulov in se pojavljajo pri živalih in otrocih zaradi primesi melamina v krmi in začetnih formulah za dojenčke, kar je v nekaterih primerih povzročilo smrt. Komisija za Codex Alimentarius je določila mejne vrednosti melamina v krmi in živilih (7). Primerno je, da se navedene najvišje vrednosti zaradi zaščite javnega zdravja vključijo v Uredbo (ES) št. 1881/2006, saj so v skladu z ugotovitvami iz mnenja EFSA.
            
         
               (7)
            
            
               Zato je treba Uredbo (ES) št. 1881/2006 ustrezno spremeniti.
            
         
               (8)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa mu nista nasprotovala –
            
         SPREJELA NASLEDNJO UREDBO:
   Člen 1
   Določbe o spremembah
   Uredba (ES) št. 1881/2006 se spremeni:
   
               (1)
            
            
               V členu 11 se spremeni prvi odstavek:
               
                           (a)
                        
                        
                           uvodni stavek se nadomesti z naslednjim:
                           „Ta uredba se ne uporablja za proizvode, ki so bili dani v promet pred datumi iz točk (a) do (f) v skladu z določbami, veljavnimi na zadevni dan:“
                        
                     
                           (b)
                        
                        
                           dodata se naslednji točki (e) in (f):
                           
                                       „(e)
                                    
                                    
                                       1. januarja 2012 za mejne vrednosti za dioksinom nepodobne PCB iz oddelka 5 Priloge;
                                    
                                 
                                       (f)
                                    
                                    
                                       1. januarja 2015 za mejne vrednosti za ohratoksin A v Capsicum spp. iz točke 2.2.11. Priloge.“
                                    
                                 
                     
         
               (2)
            
            
               Priloga se spremeni v skladu s Prilogo k tej uredbi.
            
         Člen 2
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   Uporablja se od datuma začetka veljavnosti razen določb iz točke 2.2.11 Priloge, ki se uporablja od 1. julija 2012.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. julija 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 37, 13.2.1993, str. 1.
   
      (2)  UL L 364, 20.12.2006, str. 5.
   
      (3)  UL L 320, 3.12.2011, str. 18.
   
      (4)  UL L 35, 6.2.2010, str. 7.
   
      (5)  Odbor EFSA za onesnaževala v prehranski verigi (CONTAM); Znanstveno mnenje o ohratoksinu A v hrani, EFSA Journal 2006; 365:1–56. Na voljo na spletu: http://www.efsa.europa.eu/en/efsajournal/doc/365.pdf
   
      (6)  Odbor EFSA za onesnaževala v prehranski verigi (CONTAM) in Odbor EFSA za snovi v stiku z živili, encime, arome in pomožna tehnološka sredstva (CEF); Znanstveno mnenje o melaminu v živilih in krmi. EFSA Journal 2010; 8(4): 1573. [145 str.]. doi: 10.2903/j.efsa.2010.1573. Na voljo na spletu: www.efsa.europa.eu.
   
      (7)  Poročilo triintridesete seje Skupnega programa FAO/SZO za prehranske standarde, Komisija za Codex Alimentarius, Ženeva, Švica, 5.–9. julij 2010 (ALINORM 10/33/REP).
   
      PRILOGA
      Priloga k Uredbi (ES) št. 1881/2006 se spremeni:
      
                  (1)
               
               
                  Oddelek 2.2 „ohratoksin A“ se spremeni:
                  
                              (a)
                           
                           
                              točka 2.2.2 se nadomesti z naslednjim:
                              
                                          „2.2.2.
                                       
                                       
                                          vsi proizvodi, pridobljeni iz nepredelanih žit, vključno s predelanimi žitnimi proizvodi in žiti, namenjenimi neposredni prehrani ljudi, razen živil iz točk 2.2.9, 2.2.10 in 2.2.13
                                       
                                       
                                          3,0“
                                       
                                    
                        
                              (b)
                           
                           
                              točka 2.2.11 se nadomesti z naslednjim:
                              
                                          „2.2.11.
                                       
                                       
                                          začimbe, vključno s suhimi začimbami
                                       
                                       
                                           
                                       
                                    
                                          
                                             Piper spp. (plodovi, vključno z belim in črnim poprom)
                                          
                                             Myristica fragrans (muškatni orešek)
                                          
                                             Zingiber officinale (ingver)
                                          
                                             Curcuma longa (kurkuma)
                                       
                                       
                                          15 μg/kg
                                       
                                    
                                          
                                             Capsicum spp. (suhi plodovi, celi ali mleti, vključno s čilijem, čilijem v prahu, kajenskim poprom in papriko)
                                       
                                       
                                          30 μg/kg do 31.12.2014
                                          15 μg/kg od 1.1.2015
                                       
                                    
                                          mešanice začimb, ki vsebujejo eno ali več navedenih začimb
                                       
                                       
                                          15 μg/kg“
                                       
                                    
                        
                              (c)
                           
                           
                              za točko 2.2.12 se vstavi naslednja točka 2.2.13:
                              
                                          „2.2.13.
                                       
                                       
                                          pšenični gluten, ki se ne prodaja neposredno potrošnikom
                                       
                                       
                                          8,0“
                                       
                                    
                        
            
                  (2)
               
               
                  Doda se naslednji oddelek 7: Melamin in strukturno podobne snovi:
                  „Oddelek 7:   Melamin in strukturno podobne snovi
                  
                  
                              Živila
                           
                           
                              Mejne vrednosti
                              [mg/kg]
                           
                        
                              7.1.
                           
                           
                              melamin
                           
                           
                               
                           
                        
                              7.1.1.
                           
                           
                              živila razen začetnih in nadaljevalnih formul za dojenčke (1)
                              
                           
                           
                              2,5
                           
                        
                              7.1.2.
                           
                           
                              začetne in nadaljevalne formule za dojenčke v prahu
                           
                           
                              1
                           
                        
            
         (1)  Mejna vrednost se ne uporablja za živila, pri katerih je mogoče dokazati, da je raven melamina, višja od 2,5 mg/kg, posledica dovoljene uporabe ciromazina kot insekticida. Raven melamina ne sme presegati ravni ciromazina.“